|  |  |
| --- | --- |
| **Tantárgy** neve: **Gyógypedagógiai és fogyatékosságtudományi alapismeretek NBP\_GP203K3** | **Kreditértéke: 3** |
| A tantárgy **besorolása**: **kötelező** | |
| **A tantárgy elméleti vagy gyakorlati jellegének mértéke, „képzési karaktere”** 100% **elmélet** | |
| A **tanóra típusa**: **előadás** és **óraszáma**: **30 óra** az adott **félévben**.  Az adott ismeret átadásában alkalmazandó **további** **módok, jellemzők**: A témakörökben való elmélyülést segítő esetbemutatók, esetleírások, interjúszövegek, illetve a témához kapcsolódó kutatási eredmények és szakmai dokumentumok értelmezése. Fontos elem, a fogyatékossággal élő emberek narratíváinak, szempontjainak megismerése. Lehetőség szerint tapasztalati szakértők bevonása. | |
| A **számonkérés** módja: **kollokvium**  Az ismeretellenőrzésben alkalmazandó **további módok:** A témakörök tartalmi ismerete mellett a gyógypedagógiai és fogyatékosságtudományi szakszókincs számonkérése szóbeli vagy írásos formában a kollokvium részeként. | |
| A tantárgy **tantervi helye**: **1. félév** | |
| Előtanulmányi feltételek: - | |
| **Tantárgy-leírás**: az elsajátítandó **ismeretanyag tömör, ugyanakkor informáló leírása** | |
| **A tantárgy célja:**  A tárgy célja a fogyatékosság fogalmának több szempontú (társadalmi, történeti, pszichológiai, biológiai) értelmezése-, illetve ezek változásainak (kontextuális jellegüknek) felismertetése a hallgatókkal. A fogyatékosság fogalmának több szempontú keretrendszerében elhelyezzük a gyógypedagógiát, mint interdiszciplináris tudományterületet, valamint a gyógypedagógust, mint a fogyatékossággal élő személlyel interakcióba lépő aktort. További cél betekintést adni a gyógypedagógiai ellátás formáiba, körvonalazni az ellátottak körét, a tudományfejlődést és a gyakorlati munkát befolyásoló szemléletmódokat és társadalmi, törvényi környezetet. A hallgatók számára alapismereteket nyújtó tárgy kiemelten a gyógypedagógia és a fogyatékosságtudomány területén való tájékozódásukat megalapozó fogalmak megismerését, tisztázását és közöttük lévő összefüggések feltárását célozza.  **A tantárgy tartalma:**   * A fogyatékosság fogalma, történeti/szemléleti változások (modellek); * Az épség, normalitás, fogyatékosság fogalmainak újradefiniálása (hétköznapi tudás tudományos alapokra helyezése) – a fogyatékossággal élő emberek tapasztalatainak figyelembe vételével; * A fogyatékosság kritériumai, területei (kategorizáció); * A fogyatékosságokhoz kapcsolódó társadalmi cselekvések (jogi garanciák, esélyegyenlőség, inklúzió) és azok lehetséges következményei; * A gyógypedagógia fogalma, értelmezése (tárgya, célja, feladatai); * A gyógypedagógia helye a tudományok rendszerében; * A gyógypedagógia alapfogalmai, a fogyatékosság-fogalom változásai * A gyógypedagógiai szemlélet változásai; * A gyógypedagógiai ellátás rendszere, a gyógypedagógiai ellátásban részesülők köre; * A gyógypedagógia szakterületei és az azokhoz rendelt ellátási formák; * A fogyatékosság értelmezése a különböző életkorokban. | |
| A **2-5** legfontosabb *kötelező,* illetve *ajánlott***irodalom:** | |
| **Kötelező irodalom**   * Könczei György – Hernádi Ilona (2011): A fogyatékosságtudomány főfogalma és annak változásai in: Nagy Zita Éva (szerk.): Az akadályozott és az egészségkárosodott emberek helyzete Magyarországon; Nemzeti Család- és Szociálpolitikai Intézet, TÁMOP 5.4.1./08/1-2009-0002 számú kiemelt projekt * Goodley, Dan (2019): Fogyatékosságtudomány (2. kiadás). ELTE BGGYFK, Budapest. * FNO – A funkcióképesség, a fogyatékosság és az egészség nemzetközi osztályozása (2004) – Medicina Kiadó, Budapest * Gordosné Szabó Anna (2007): Bevezető általános gyógypedagógiai ismeretek. Nemzeti Tankönyvkiadó, Budapest   **Ajánlott irodalom:**   * Illyés Sándor (szerk.) (2000): Gyógypedagógiai alapismeretek. Eötvös Loránd Tudományegyetem Bárczi Gusztáv Gyógypedagógiai Főiskolai Kar, Budapest * Kálmán Zsófia – Könczei György (2002): A Taigetosztól az esélyegyenlőségig. Osiris Kiadó, Budapest | |
| Azoknak az **előírt** s**zakmai kompetenciáknak, kompetencia-elemeknek** *(tudás, képesség* stb., *KKK* ***7.*** *pont*) a felsorolása, **amelyek kialakításához a tantárgy jellemzően, érdemben hozzájárul** | |
| 1. **tudása**  * Ismeri a fogyatékosságügy, a gyógypedagógia és a gyógypedagógiához kapcsolódó határtudományok fogyatékos, sérült, akadályozott személyekre vonatkozó történeti elemeit, alapvető társadalmi folyamatait, legfontosabb elméleteit, összefüggéseit és probléma-megoldási módszereit. * Tisztában van a fogyatékosságok, sérülések, akadályozottságok felismerésének, differenciálásának kritériumaival. * Ismeri a fogyatékossággal élő személyekkel kapcsolatos alapvető specifikus kutatásmódszertani kérdéseket, módszereket és kutatásetikai alapelveket. * Tisztában van a fogyatékos emberekkel foglalkozó intézményrendszer és szolgáltatások működési elveivel és gyakorlatával, a szolgáltatásokkal kapcsolatos jogszabályi, finanszírozási háttérrel, ismeri továbbá a fogyatékos emberekkel kapcsolatos nemzetközi irányelveket és az alapvető emberi jogokat  1. **képességei**  * Képes a szakmai képzéssel és különösen a saját szakterületével/szakterületeivel kapcsolatos gondolatok, érzések és tények szóban és írásban történő megértésére, kifejezésére és értelmezésére különböző társadalmi, gazdasági és kulturális kontextusokban. * Képes a fogyatékosságügyi szakmapolitikai dokumentumok értelmezésére, az ellátórendszer finanszírozásának átlátására, adott esetben pályázatok írására, valamint a fogyatékos személyek és a szakma érdekeinek képviseletére az intézményrendszerek és szolgáltatások területén.  1. **attitűdje**  * Elfogadja a fogyatékossággal élő személyek jogairól szóló ENSZ egyezmény elveit és törekszik azok megvalósítására munkája során. * Az emberi jogi megközelítésből kiindulva tiszteletben tartja és képviseli a fogyatékos emberek és hozzátartozóik jogait és érdekeit.  1. **autonómiája és felelőssége**  * Tudományosan és módszertanilag megalapozott fogyatékosságügyi és gyógypedagógiai nézeteit és döntéseit felelősséggel vállalja. * Tudatosan képviseli a gyógypedagógia és határtudományai/társtudományai módszertani kultúráját. | |
| **Tantárgy felelőse: Dr. Kolozsvári Csaba PhD. gyógypedagógus** | |
| **Tantárgy oktatásába bevont oktató: Dr. Jászi Éva PhD. egyetemi docens, Nagyné Dr. Klujber Márta PhD. egyetemi adjunktus** | |